«Helt perfekt»-Giertsen kaller Giske «f....snik»
- Vi spurte om han (Giske) ville spille i serien, men det passet visst ikke. Noe mer har vi ikke avklart, sier Giertsen til VG Nett. Det har ikke lyktes VG Nett å få en kommentar fra Trond Giske. Andre sesong av Giertsens humorserie, hvor han spiller seg selv, har premiere mandag. I en av episodene denne våren får næringsminister Trond Giske gjennomgå. Ifølge TVNorge-komikeren kommer utbruddet etter at Giske gjentatte ganger har ringt Giertsens kone i serien, Ine, og bedt henne ut på kino. - Er du den eneste i hele Norge som ikke vet at han er viden kjent som en fittesnik? spør Giertsen i serien.På spørsmål om hvordan han avklarte dette med næringsministeren svarer 40-åringen slik: - Jeg har ikke spurt om tillatelse til det. Du må huske at dette ikke er en offisiell pressemelding fra TVNorge, men noe som sies av en desperat og presset mann, ler han. Han er imidlertid ikke redd for Giskes reaksjon. - Han er jo en fyr med humor, og dette er bare en TV-serie, sier Giertsen.Den tidligere «Torsdagsklubben»-profilen sier det blir mer fokus på parforholdet mellom ham og Ine i den nye sesongen. - Vi har gjort en del erfaringer og har et klarere bilde av hva slags ideer og historier som fungerer best. Jeg tror de aller fleste serier bare blir bedre og bedre, inntil et visst punkt. Vi har også noen veldig morsomme gjesteopptredener av blant andre Kåre Conradi og Ingrid Bjørnov, sier han. - Får du mye tilbakemeldinger fra folk som tror rollefiguren Thomas Giertsen er akkurat lik deg selv? - Kjæresten min vil gjerne at jeg skal forklare at jeg ikke er sånn som i serien. Men det kan jeg ikke, for det er jo ikke sant, ler Giertsen.
Thomas Giertsen (40) spurte om Trond Giske (45) ville spille i «Helt perfekt», men fikk nei. Nå omtales næringsministeren i sterke ordlag i serien - uten å være informert.